किसी को भूल के लिए माफ करना और आत्मग्लानि से मुक्त करना एक बहुत बड़ा परोपकार है। इस प्रक्रिया में क्षमा करने वाला क्षमा पाने वाले से कहीं अधिक सुखी होता है। जरा आप ही सोचे गलती चाहे छोटी हो या बड़ी उसे कभी भी पास्ट में जा कर नही सुधारा जा सकता। भविष्य को सुखी बनाने के लिए वर्तमान में क्षमा से अधिक कुछ नहीं हो सकता। अगर आप किसी की भूल को माफ करते हैं तो उस व्यक्ति के साथ आप स्वयं की भी सहायता कर रहे हैं।